
                               ..... .............2006  nr .......-k

Ilutulestiku korraldamine
OÜ Ilutulestiku Keskus Arnika poolt

1. Asjaolud ja menetlemise käik

28. augustil 2006.a pöördus Narva linna Arenduse ja Ökonoomika ameti poole OÜ Ilutulestiku Keskus Arnika taotlusega anda luba ilutulestiku korraldamiseks 05.09.2006 ajavahemikul kell 21.00-22.00 Narvas Fama Keskuse katuselt (aadressil Tallinna mnt. 19C). OÜ Ilutulestiku Keskus Arnika omab väljastatud Tehnilise Järelevalve Ameti poolt 20.05.1999 ilutulestiku korraldamise loa ja ilutulestiku projektile vastavaid volitusi ja lube ilutulestiku korraldamiseks.

2. Õiguslikud järeldused

Lõhkematerjali seaduse § 59 lõike 1 kohaselt peab avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba.
Lõhkematerjali seaduse § 60 lõike 1 kohaselt esitab ilutulestikku korraldada sooviv isik ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Korraldus
Lubada OÜ Ilutulestiku Keskus Arnika korraldada Narvas aadressil Tallinna mnt. 19C Fama Keskuse katusel ilutulestik 05.09.2006.a. kell 21.00-22.00.

4. Korralduse vaidlustamine

Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Käesolev korraldus jõustub seaduses ettenähtud korras.

